കാബൂളില് ഇന്ത്യന് വംശജനെ തട്ടിക്കൊണ്ടുപോയി ന്യൂഡല്ഹി: താലിബാന് ഭരിക്കുന്ന അഫ്ഗാനിസ്ഥാനില് ഇന്ത്യന് വംശജനെ തോക്കുചൂണ്ടി തട്ടിക്കൊണ്ടുപോയി. കാബൂളിലെ കര്ത്തേപര്വാണ് മേഖലയില് ബിസിനസ് ചെയ്യുന്ന ബന്സൂരി ലാലി50 നെയാണ് തട്ടിക്കൊണ്ടുപോയത്. കഴിഞ്ഞദിവസം ഇദ്ദേഹം സ്വന്തം ഗോഡൗണിലേക്കു പോകവേ അഞ്ചംഗ സംഘം തോക്കുചൂണ്ടി കാറില് കയറ്റിക്കൊണ്ടുപോകുകയായിരുന്നു. അകാലിദള് നേതാവും ഡല്ഹി സിക്ക് ഗുരുദ്വാര മാനേജ്മെന്റ് കമ്മിറ്റി പ്രസിഡന്റുമായ മന്ജിന്ദര് സിര്സയാണ് ഇക്കാര്യം ട്വിറ്ററിലൂടെ അറിയിച്ചത്. ഇതു സംബന്ധിച്ച റിപ്പോര്ട്ടുകളെക്കുറിച്ചറിയാമെന്നും അന്വേഷിക്കുകയാണെന്നും ഡല്ഹിയില് വിദേശകാര്യമന്ത്രാലയവൃത്തങ്ങള് പറഞ്ഞു. ബന്സൂരി ലാലിനു ഡല്ഹിയില് കുടുംബമുണ്ടെന്ന റിപ്പോര്ട്ടുകളും പുറത്തുവരുന്നുണ്ട്.